
DR 31.10.2011 113 

 
■2000 

 Pusat rawatan ini adalah di Hospital Pulau Pinang, Hospital Serdang, Hospital 
Sultanah Aminah, Johor Bahru, Hospital Umum Sarawak di SIMC, Hospital Queen 
Elizabeth II di Kota Kinabalu dan Hospital Raja Perempuan Zainab, Kota Bharu. Pada 
masa yang sama kementerian telah membangunkan kemudahan rawatan jantung dan 
menempatkan pakar-pakar jantung atau cardiologist di empat buah hospital bagi 
mengembalikan kes rawatan jantung iaitu bertempat di Hospital Sultanah Bahiyah Alor 
Setar, Hospital Sultanah Nur Zahirah, Kuala Terengganu, Hospital Tuanku Ampuan 
Afzan, Kuantan dan Hospital Raja Perempuan Bainun, Ipoh.  

 Yang Berhormat Bukit Mertajam meminta kementerian untuk meneliti dua kes 
di mana dua rakyat, seorang di Hospital Pulau Pinang yang diberi pindahan darah atau 
blood transfusion dengan memasukkan jenis darah, blood type yang salah. Serta satu 
kes di mana seorang pesakit wanita yang menjalani rawatan dialisis di dapati HIV positif 
setelah menjalankan rawatan tersebut.  

 Pihak Kementerian Kesihatan Malaysia amat bersimpati terhadap kedua-dua 
kes yang telah berlaku semasa pesakit mendapat rawatan dan perkhidmatan di 
kemudahan jagaan kesihatan tersebut. Dalam menangani kes ini selain daripada 
siasatan dalaman oleh pihak hospital, satu jawatankuasa penyiasatan bebas akan 
ditubuhkan untuk menyiasat dengan teliti tentang kesilapan yang telah berlaku. 
Penyiasatan akan dilakukan secara menyeluruh dan telus dalam mendapatkan fakta 
kes dan dalam menentukan cadangan penambahbaikan ke atas kelemahan 
perkhidmatan sedia ada yang diberikan kepada pesakit.  

 Jawatankuasa penyiasatan juga akan mengesyorkan mekanisme pencegahan 
supaya perkara yang serupa tidak berulang pada masa hadapan. Sekiranya 
penyiasatan tersebut menunjukkan terdapat pegawai-pegawai yang cuai semasa 
menjalankan tugas tersebut maka perkara ini akan dimajukan kepada pihak Lembaga 
Tatatertib Kementerian Kesihatan supaya dapat mengambil tindakan tatatertib yang 
sewajarnya mengikut Peraturan-peraturan Pegawai Awam (Kelakuan dan Tatatertib) 
1993.   

 Tuan Yang di-Pertua, Yang Berhormat Bukit Gantang bertanyakan berkaitan 
kontrak penswastaan perkhidmatan sokongan hospital. Untuk pengetahuan kontrak 
tersebut telah ditandatangani semenjak Oktober 1996 dengan tiga syarikat konsesi 
untuk melaksanakan kerja-kerja penyelenggaraan fasiliti, sistem dan peralatan 
perubatan serta pembekalan dan pendobian linen, pembersihan dan pengurusan sisa 
klinikal. Syarikat-syarikat berkenaan dilantik melalui proses tender terbuka. Sebanyak 
31 penender telah mengambil bahagian dalam tender tersebut yang terdiri daripada 
syarikat tempatan dan antarabangsa. Penilaian telah dibuat mengikut spesifikasi dan 
kriteria yang telah ditetapkan pada ketika itu. Tiga daripada penender yang mengambil 
bahagian telah berjaya dalam spesifikasi dan kriteria untuk melaksanakan kerja-kerja 
tersebut. Tempoh kontrak perjanjian konsesi adalah selama 15 tahun dengan Syarikat 
Faber Medi-Serve Sdn. Bhd., Redicare Malaysia Sdn. Bhd. dan Pantai Medivest Sdn. 
Bhd.  

 Perjanjian konsesi selama 15 tahun itu telah tamat pada 27 Oktober 2011. 
Pada masa yang sama perjanjian tersebut menetapkan bahawa syarikat konsesi 
berhak untuk mengemukakan permohonan lanjutan tempoh konsesi dua tahun sebelum 
tarikh tamat konsesi. Berdasarkan pada klausa tersebut, ketiga-tiga syarikat konsesi 
telah mengemukakan permohonan kepada kerajaan untuk melanjutkan perjanjian 
penswastaan mengikut tempoh masa yang telah ditetapkan.  

 Tuan Yang di-Pertua, Yang Berhormat Kuala Krai ada membangkitkan isu 
peruntukan untuk membaik pulih Hospital Kuala Krai. Untuk makluman Yang Berhormat 
projek pembinaan Hospital Kuala Krai yang merupakan hospital dengan 268 katil, fasa 
satu tersenarai dalam Rolling Plan Pertama 2011-2012 Rancangan Malaysia 
Kesepuluh yang kini di peringkat rekabentuk dan dilaksanakan oleh Jabatan Kerja 
Raya. Projek ini dijangka akan di tender pada akhir bulan November 2011.  

 Selain daripada pembinaan Hospital Baru Kuala Krai, projek membina dewan 
bedah baru Hospital Kuala Krai sedang giat berjalan mengikut jadual yang ditetapkan 
dan dijangka akan siap pada akhir bulan Mac 2012.  

 



#2000. Pusat rawatan ini adalah di Hospital Pulau Pinang, Hospital Serdang, Hospital Sultanah Aminah, Johor Bahru, Hospital Umum Sarawak di SIMC, Hospital Queen Elizabeth II di Kota Kinabalu dan Hospital Raja Perempuan Zainab, Kota Bharu. Pada masa yang sama kementerian telah membangunkan kemudahan rawatan jantung dan menempatkan pakar-pakar jantung atau cardiologist di empat buah hospital bagi mengembalikan kes rawatan jantung iaitu bertempat di Hospital Sultanah Bahiyah Alor Setar, Hospital Sultanah Nur Zahirah, Kuala Terengganu, Hospital Tuanku Ampuan Afzan, Kuantan dan Hospital Raja Perempuan Bainun, Ipoh. Yang Berhormat Bukit Mertajam meminta kementerian untuk meneliti dua kes di mana dua rakyat, seorang di Hospital Pulau Pinang yang diberi pindahan darah atau blood transfusion dengan memasukkan jenis darah, blood type yang salah. Serta satu kes di mana seorang pesakit wanita yang menjalani rawatan dialisis di dapati HIV positif setelah menjalankan rawatan tersebut. Pihak Kementerian Kesihatan Malaysia amat bersimpati terhadap kedua-dua kes yang telah berlaku semasa pesakit mendapat rawatan dan perkhidmatan di kemudahan jagaan kesihatan tersebut. Dalam menangani kes ini selain daripada siasatan dalaman oleh pihak hospital, satu jawatankuasa penyiasatan bebas akan ditubuhkan untuk menyiasat dengan teliti tentang kesilapan yang telah berlaku. Penyiasatan akan dilakukan secara menyeluruh dan telus dalam mendapatkan fakta kes dan dalam menentukan cadangan penambahbaikan ke atas kelemahan perkhidmatan sedia ada yang diberikan kepada pesakit. Jawatankuasa penyiasatan juga akan mengesyorkan mekanisme pencegahan supaya perkara yang serupa tidak berulang pada masa hadapan. Sekiranya penyiasatan tersebut menunjukkan terdapat pegawai-pegawai yang cuai semasa menjalankan tugas tersebut maka perkara ini akan dimajukan kepada pihak Lembaga Tatatertib Kementerian Kesihatan supaya dapat mengambil tindakan tatatertib yang sewajarnya mengikut Peraturan-peraturan Pegawai Awam (Kelakuan dan Tatatertib) 1993. Tuan Yang di-Pertua, Yang Berhormat Bukit Gantang bertanyakan berkaitan kontrak penswastaan perkhidmatan sokongan hospital. Untuk pengetahuan kontrak tersebut telah ditandatangani semenjak Oktober 1996 dengan tiga syarikat konsesi untuk melaksanakan kerja-kerja penyelenggaraan fasiliti, sistem dan peralatan perubatan serta pembekalan dan pendobian linen, pembersihan dan pengurusan sisa klinikal. Syarikat-syarikat berkenaan dilantik melalui proses tender terbuka. Sebanyak 31 penender telah mengambil bahagian dalam tender tersebut yang terdiri daripada syarikat tempatan dan antarabangsa. Penilaian telah dibuat mengikut spesifikasi dan kriteria yang telah ditetapkan pada ketika itu. Tiga daripada penender yang mengambil bahagian telah berjaya dalam spesifikasi dan kriteria untuk melaksanakan kerja-kerja tersebut. Tempoh kontrak perjanjian konsesi adalah selama 15 tahun dengan Syarikat Faber Medi-Serve Sdn. Bhd., Redicare Malaysia Sdn. Bhd. dan Pantai Medivest Sdn. Bhd. Perjanjian konsesi selama 15 tahun itu telah tamat pada 27 Oktober 2011. Pada masa yang sama perjanjian tersebut menetapkan bahawa syarikat konsesi berhak untuk mengemukakan permohonan lanjutan tempoh konsesi dua tahun sebelum tarikh tamat konsesi. Berdasarkan pada klausa tersebut, ketiga-tiga syarikat konsesi telah mengemukakan permohonan kepada kerajaan untuk melanjutkan perjanjian penswastaan mengikut tempoh masa yang telah ditetapkan. Tuan Yang di-Pertua, Yang Berhormat Kuala Krai ada membangkitkan isu peruntukan untuk membaik pulih Hospital Kuala Krai. Untuk makluman Yang Berhormat projek pembinaan Hospital Kuala Krai yang merupakan hospital dengan 268 katil, fasa satu tersenarai dalam Rolling Plan Pertama 2011-2012 Rancangan Malaysia Kesepuluh yang kini di peringkat rekabentuk dan dilaksanakan oleh Jabatan Kerja Raya. Projek ini dijangka akan di tender pada akhir bulan November 2011. Selain daripada pembinaan Hospital Baru Kuala Krai, projek membina dewan bedah baru Hospital Kuala Krai sedang giat berjalan mengikut jadual yang ditetapkan dan dijangka akan siap pada akhir bulan Mac 2012.